د افغانی سرې میاشتې ننګرهار ښوونیز مرکز کې د رضاکارۍ نړیواله ورځ ولمانځل شوه. نن چهارشنبه د روان سپوږمیز کال د جمادی الاولی په ۲۲مه نېټه د افغانی سرې میاشتې ننګرهار نمایندګۍ اړوند ښوونیز مرکز کې د رضاکارۍ نړیواله ورځ ولمانځل شوه. په دې غونډه کې د ننګرهار نمایندګۍ رییس میا نجم الدین هلال له لوری رضاکارانو ته د رضاکارۍ نړیوالې ورځې مبارکی وویل شوه او ددې تر څنګ یې له هغوی وغوښتل تر څو په دوامدار ډول له افغانی سرې میاشتې سره خپله رضاکاری وپالی. بلخوا د ښوونیز مرکز مدیر ډاکټر الفت الله الفت له لوری رضاکارانو ته په ټولنه کې د دوی په اهمیت او ارزښت خبرې وشوې او د دوی د رضاکارانه کړنو ستاینه یې وکړه. د یادوې وړ ده، چې یو شمېر هغو رضاکارانو ته چې د تېر کال په اوږدو کې یې د افغانی سرې میاشتې سره په ښه ډول رضاکاری تر سره کړې وه، د تشویق په موخه ۱۴۰۰ افغانۍ ور کړل شوې.